พอดีหนูปวดหัวมานานแล้วค่ะเป็นๆหายๆจนต้องไปพบ คนแรกบอกได้ว่าเป็นไมเกรนหลังจากนั้นก็กินยาที่สั่งให้กินแต่ก็ไม่ดีขึ้นเลยค่ะ ไปหาคนที่2รอบที่สามก็ได้ส่งตัวไป โรงพยาบาลใหญ่ค่ะ หลังจากที่ได้ไปโรงพยาบาลใหญ่แล้วพอไปตรวจแล้วหนูมีความรู้สึกว่าพอได้กินยาแล้วจะหายผลสุดท้ายก็ยังไม่หายค่ะ ควรทำยังไงดีค่ะ#อายุของหนูก็ยังน้อยอยู่ค่ะ แล้วต้องมาเป็นแบบนี้คงแย่เลยค่ะ
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้นหากตรวจไม่พบพยาธิทางสมองที่ชัดเจน อาจเป็นอาการปวดศีรษะที่เกิดจากการปวดศีรษะแบบเทนชั่น หรือปวดจากโรคไมเกรน ซึ่งหากมีอาการปวดกำเริบบ่อย แพทย์ที่ดูแลจะพิจารณาจ่ายยาที่ช่วยลดความถี่ และลดความรุนแรงในการปวดศีรษะ แต่ยาเหล่านี้ใช้เวลาในการออกฤทธิ์ประมาณ 1เดือน จึงจะเห็นผลว่า มีอาการปวดที่บรรเทาลงค่ะแนะนำ รับประทานยาตามที่แพทย์ที่ดูแลแนะนำนะคะ รวมถึงหลีกเลี่ยงปัจจัยที่กระตุ้นอาการปวด เช่น การอดนอน, เสียงดัง, อากาศร้อน เป็นต้นหากไม่ดีขึ้น แนะนำให้ไปพบแพทย์ที่ดูแล เพื่อปรับเปลี่ยนการรักษาอย่างเหมาะสมนะคะ